เคยโดนแมวข่วนเมื่อวันที่16 กรกฎาคมแล้วฉีดยาได้แค่3ครั้งครั้งสุดท้ายไม่ได้ไปแล้วเมื่อคืนโดนแมวข่วนมีแผลเล็กน้อยแต่เลือดออกต้องไปฉีดยามั้ยคะ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัดหรือข่วนจนมีเลือดออกหรือมีรอยแดง หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการรับวัคซีนให้ครบควรรับให้ครบ 5 เข็มไปตรงตามวันนัด เพื่อให้ภูมิคุ้มกันในร่างกายอยู่ได้ 1 ปีขึ้นไป แต่หากได้รับเพียงแค่ 3 ใน 5 เข็ม ในทางการแพทย์ถือว่าครบ แต่อาจจะไม่ได้อยู่ได้นานถึง 1 ปีขึ้นไปเท่ากับการฉีดให้ครบ 5 เข็มดังนั้นเมื่อถูกกัดซ้ำ ควรจะไปกระตุ้นวัคซีนทันที โดยการกระตุ้นวัคซีนนั้นถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน ให้นำสมุดวัคซีนไปให้แพทย์ดูด้วย เบื้องต้นล้างแผลด้วยน้ำเปล่าสะอาดมากๆ และใช้ผ้าก๊อซสะอาดปิดเอาไว้